EkBass/fiwiki-20250220-pages-articles huggingface dataset:
Fort Haren yliopisto

Fort Haren yliopisto (afrikaansiksi: Universiteit van Fort Hare) on julkinen yliopisto Alicessa, Itä-Kapin provinssissa Etelä-Afrikassa. Sillä on toinen kampus provinssin pääkaupungissa Bhishossa. Fort Hare oli keskeinen korkeakoulu afrikkalaisille vuosina 1916–1959, jolloin se tarjosi länsimaista akateemista koulutusta Saharan eteläpuolisen Afrikan opiskelijoille. Siellä syntyi afrikkalainen koulutettu eliitti, josta tuli osa monia myöhempiä itsenäisyysliikkeitä ja itsenäistyvien Afrikan maiden hallituksia. Vuonna 1959 yliopisto joutui apartheid-järjestelmän osana muuttumaan xhosan puhujien opistoksi, mutta se on nyt osa Etelä-Afrikan apartheidin jälkeistä julkista korkeakoulujärjestelmää. Siellä on opiskellut monia tunnettuja ihmisiä kuten Nelson Mandela, Desmond Tutu, Robert Sobukwe ja Oliver Tambo. Nykyisin yliopistossa on kuusi tiedekuntaa: oikeustiede, lääketiede, sosiaalitieteet ja humanistiset tieteet, kasvatustiede, hallinto ja liiketalous sekä luonnontieteet ja maatalous. == Lähteet == Luokka:Etelä-Afrikan yliopistot ja korkeakoulut
Saw

Saw tai SAW voi tarkoittaa muun muassa seuraavia: * Saw, yhdysvaltalainen elokuvasarja ** Saw, yhdysvaltalainen elokuva vuodelta 2004 * sAw, oik. Eetu Saha, suomalainen Counter-Strike 2 -valmentaja * M249 SAW, konekivääri
Moqueca

Moqueca on perinteinen brasilialainen kala- tai äyriäispata, joka on erityisesti suosittu Bahian ja Espirito Santon osavaltioissa. Moquecaa keitetään usein matalalla lämmöllä, ja se tarjoillaan usein riisin kanssa. Padan maku on erittäin aromikas, ja kookosmaito tuo siihen kermaisen koostumuksen. Moqueca valmistetaan yleensä kalasta, katkaravuista tai muista äyriäisistä, ja siihen lisätään paprikaa, sipulia ja tomaatteja. Luokka:Kalaruoat Luokka:Äyriäisruoat Luokka:Brasilialainen keittiö Luokka:Pataruoat
Ntsokoane Samuel Matekane

Ntsokoane Samuel ”Sam” Matekane (s. 15. maaliskuuta 1958) on lesotholainen liikemies ja poliitikko, joka toimii maansa pääministerinä lokakuusta 2022. Hän hoitaa myös turvallisuus- ja ympäristöministerin tehtäviä. Matekane siirrtyi politiikkaan vasta maaliskkuussa 2022, kun hän perusti Revolution For Prosperity (RFP) -puolueen. Puolue menestyi parlamenttivaaleissa hyvin. Matekane on johtanut yritysrypästä, jonka toimialoihin kuuluvat kaivosteollisuus, ilmaislu ja kiinteistöala. Hän on luonut suuren omaisuutensa etenkin timanteilla. == Lähteet == Luokka:Vuonna 1958 syntyneet Luokka:Lesothon pääministerit Luokka:Elävät henkilöt
Terhi Törmälehto

Terhi Törmälehto (s. 1977 Oulu) on suomalainen kirjailija, suomen kielen lehtori ja opettajankouluttaja. Törmälehto on käsitellyt romaaneissaan uskonnollisia yhteisöjä, kuten herätyskristillisyyttä sekä suomalaisia fundamentalistikristittyjä, kristillisiä sionisteja. Törmälehto on kirjoittanut myös sodasta, talvisodasta ja jatkosodasta. Syksyllä 2024 julkaistua Törmälehdon kolmatta romaania He ovat suolaa ja valoa pidettiin Helsingin Sanomien arviossa yhtenä kirjasyksyn merkittävimpänä teoksena. Törmälehto on varttunut kristillisissä, myös herätyskristillisissä piireissä. == Teokset == * He ovat suolaa ja valoa. Helsinki: Otava, 2024. * Taavi. Helsinki: Otava, 2021. * Vaikka vuoret järkkyisivät. Helsinki: Otava, 2017. == Lähteet == Luokka:Suomalaiset kirjailijat Luokka:Suomalaiset opettajat Luokka:Vuonna 1977 syntyneet Luokka:Elävät henkilöt
Moeketsi Majoro

Moeketsi Majoro (s. 3. marraskuuta 1961) on lesotholainen taloustieteilijä ja poliitikko, joka toimi maansa pääministerinä 2020–2022. Hän oli aikaisemmin valtionvarainministeri. == Lähteet == Luokka:Vuonna 1961 syntyneet Luokka:Lesothon pääministerit Luokka:Elävät henkilöt
Lezinkivisimppu

Lezinkivisimppu (Cottus petiti) on simppuihin kuuluva kalalaji. Lajia tavataan uhanalaisena Ranskassa. == Koko ja ulkonäkö == Lezinkivisimppu voi kasvaa noin 4–6,5 cm pitkäksi. Laji eroaa lähisukulaisistaan muista kivisimpuista pienemmän koon ja eväruotojen määrän perusteella. Selkäeviä on kaksi. Koko ruumiissa on okia pyrstönvarteen asti. Väriltään lezinkivisimppu on kellertävänruskean kirjava. == Levinneisyys ja elintavat == Lezinkivisimppua tavataan vain Lezjoen yläjuoksun karstimailta. Se elää kivikkopohjilla usein vesikasvillisuuden ja puunjuurien kätköissä. Lajin ravintoa ovat pienet äyriäiset. Kutuaika voi alkaa jo syksyllä, mutta on aktiivisimmillaan helmikuusta heinäkuulle. Koiraat vartioivat munia yksin. Lezinkivisimppu luokitellaan äärimmäisen uhanalaiseksi, koska kantaa uhkaa vedenotto, elinympäristön laadun heikkeneminen ja kutupaikkojen tuhoutuminen. Vuonna 2001 kannan kooksi arvioitiin 27 000–54 000 yksilöä, ja sen jälkeen kanta on selvästi vähentynyt. ==Lähteet== Luokka:Simput Luokka:Uhanalaiset kalat
Berdaq

Berdaq Ǵarǵabay ulı (9. marraskuuta 1827 Quwlıkólin kylä nykyisessä Moynaqin piirissä – joulukuu 1900) oli karakalpakkilainen runoilija. Häntä pidetään karakalpakinkielisen kirjallisuuden perustanlaskijana. Berdaq syntyi maanviljelijäperheeseen. Hän kuului vaikutusvaltaiseen ja arvostettuun sukuun, ja hänen isänsä oli lukutaitoinen. Berdaq opiskeli madrasassa ja tutustui itsenäisesti runouteen, kansansa historiaan ja suulliseen kansanperinteeseen. Hän tuli tunnetuksi runoilijana ja kansanperinteen esittäjänä jo alle kaksikymppisenä. Berdaqin tuotanto käsittää lyyrisiä, eeppisiä ja satiirisia runoja. Hän kuvaa niissä kansansa historiaa ja arkielämää sekä arvostelee yhteiskunnallisia epäkohtia. Runoilijan mukaan on nimetty Karakalpakstanin akateeminen musiikkiteatteri ja muita kohteita. ==Lähteet== Luokka:Karakalpakstan Luokka:Uzbekistanilaiset kirjailijat
Botswanan puolustusvoimat

Botswanan puolustusvoimat (, lyhennys BDF) vastaa Botswanan puolustamisesta ja toimii maan asevoimina. Se perustettiin vuonna 1977, ja sen ylipäällikkönä toimii Botswanan presidentti. Botswanan puolustusvoimat koostuu maavoimista ja lennostosta. Koska Botswana on sisämaavaltio, sillä ei ole laivastoa, mutta sen maavoimiin kuuluu pieni jokiosasto. == Lähteet == == Aiheesta muualla == Luokka:Botswana Luokka:Asevoimat maittain
Siyabonga Nomvethe

Siyabonga Eugene Nomvethe (s. 2. joulukuuta 1977 Durban) on eteläafrikkalainen jalkapalloilija, pelipaikaltaan hyökkääjä. Hän pelasi kotimaansa lisäksi Italiassa, Ruotsissa ja Tanskassa. Lopettaessaan maajoukkueuransa vuonna 2012 hän oli toiseksi eniten miesten maaotteluita pelannut eteläafrikkalainen. Nomvethe edusti uransa alussa kotimaassaan African Wanderersia ja Kaizer Chiefsiä. Hän siirtyi kesällä 2001 italialaisseura Udineseen. Hän pelasi Serie A:ssa 19 ottelua. Hän oli lainalla Serie B:ssä Salernitanassa vuoden 2004 alkupuoliskon ja Empolissa kauden 2004–2005. Vuoden 2005 lopulla hän oli lainalla ruotsalaisseura Djurgårdenissa mutta pelasi vain yhden ottelun, Djurgårdenin voittaman Ruotsin cupin loppuottelun. Nomvethe pelasi vuoden 2006 alkupuoliskon kotimaassaan Orlando Piratesissa. Kaudet 2006–2009 hän edusti tanskalaista Aalborgia. Hän pelasi Tanskan Superliigassa 72 ottelua ja teki niissä kymmenen maalia. Hän voitti Tanskan liigamestaruuden vuonna 2008. Uransa lopulla Nomvethe edusti Etelä-Afrikan liigassa Moroka Swallowsia ja AmaZulua sekä vielä vuonna 2020 Uthongathia. Hän oli kaudella 2011–2012 Etelä- Afrikan liigan paras maalintekijä. Hänet valittiin vuonna 2012 Etelä-Afrikassa vuoden pelaajaksi. Nomvethe pelasi Etelä-Afrikan A-maajoukkueessa 82 maaottelua ja teki niissä 16 maalia. Hän pelasi ensimmäisen maaottelunsa toukokuussa 1999 Trinidad ja Tobagoa vastaan. Afrikan-mestaruuskilpailuissa 2000 Nomvethe pelasi viisi ottelua ja teki maalin puolivälierässä Ghanaa ja Etelä-Afrikan voittamassa pronssiottelussa Tunisiaa vastaan mutta epäonnistui maalinteossa pronssiottelun päättäneessä rangaistuspotkukilpailussa. Sydneyn kesäolympialaisissa 2000 Nomvethe pelasi kolme ottelua ja teki maalin Japania ja Brasiliaa vastaan. Afrikan-mestaruuskilpailuissa 2002 hän pelasi neljä ottelua ja teki maalin alkulohko-ottelussa Marokkoa vastaan. MM-kilpailuissa 2002 hän pelasi kaksi ottelua ja teki 1–0-voittomaalin alkulohko-ottelussa Sloveniaa vastaan. Afrikan-mestaruuskilpailuissa 2004 hän pelasi joukkueensa kaikki kolme ottelua ja teki kaksi maalia Beniniä vastaan. Afrikan- mestaruuskilpailuissa 2006 hän pelasi Etelä-Afrikan kaikki kolme ottelua, joissa koko joukkue ei tehnyt yhtään maalia. MM-kilpailuissa 2010 Nomvethe tuli vaihdosta kentälle viimeisessä alkulohko-ottelussa Ranskaa vastaan. Hän pelasi viimeisen maaottelunsa kesäkuussa 2012. == Lähteet == Luokka:Eteläafrikkalaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Dale Midkiff

Dale Alan Midkiff (s. 1. heinäkuuta 1959 Chance, Maryland, Yhdysvallat) on yhdysvaltalainen näyttelijä, joka tunnetaan parhaiten roolistaan Louis Creedinä vuoden 1989 kauhuelokuvassa Uinu, uinu lemmikkini sekä kapteeni Darien Lambertina vuosina 1993–94 ilmestyneessä tieteissarjassa Time Trax. Näiden lisäksi Midkiff on näytellyt useissa muissakin televisiosarjoissa, kuten C.S.I., C.S.I. Miami, Castle, Criminal Minds – FBI-tutkijat, Dexter, Ilman johtolankaa, Paljastavat valheet ja Yli synkän virran. ==Lähteet== == Aiheesta muualla == * * Luokka:Yhdysvaltalaiset näyttelijät Luokka:Vuonna 1959 syntyneet
Miyeok-guk

Miyeok-guk () on korealainen merileväkeitto. Eteläkorealaisessa kulttuurissa vastasynnyttäneet äidit ovat perinteisesti syöneet miyeokgukia 2–3 kertaa päivässä siinä uskossa, että se auttaa maitoa nousemaan ja kohtua supistumaan. Keiton päivittäinen syöminen kestää tavan mukaan kahden kuukauden ajan, ja erään tutkimuksen perusteella yli 90 % eteläkorealaisista synnyttäjistä syö päivittäin miyeokgukia synnytyksen jälkeisenä ensimmäisenä viikkona. Perinne tunnettiin jo Goryeon kuningaskunnassa ja Joseonissa. Goryeo perustettiin vuonna 918. Miyeokguk sisältää paljon jodia, ja yhdessä kulhollisessa eli noin 250 ml merileväkeittoa on jodia arviolta 1705 µg. Maailman terveysjärjestö on kuitenkin suositellut raskaana olevia ja imettäviä naisia rajoittamaan syömänsä jodin määrän 500 µg päivässä. Etelä-Koreassa jodin päivittäinen enimmäissaantisuositus on 2400 µg, raskaana olevia erikseen erittelemättä. On epäilty, että liiallinen jodinsaanti voisi aiheuttaa vauvalle kilpirauhasen vajaatoimintaa. Tutkimukset ovat kuitenkin päätyneet eriäviin tuloksiin siitä, onko riski todella olemassa. == Lähteet == Luokka:Keitot Luokka:Korealainen keittiö
Lesothon puolustusvoimat

Lesothon puolustusvoimat (, lyhennys LDF) vastaa Lesothon puolustamisesta ja toimii maan asevoimina. Se oli alun perin puolisotilaallinen poliisiosasto, ja siitä tuli poliisivoimista erillinen joukko vuonna 1978. Virallisesti siitä tuli armeija vuonna 1979. Lesothon puolustusvoimiin kuuluu maavoimien lisäksi lennosto. == Lähteet == == Aiheesta muualla == Luokka:Lesotho Luokka:Asevoimat maittain
Tropsztynin linna

Tropsztynin linna on Puolan Vähä-Puolan voivodikunnassa sijaitseva linna, joka sijaitsee Krakovasta noin 80 kilometriä kaakkoon. Linna on rakennettu 1200-luvulla. == Aiheesta muualla == *Tropsztynin linnan kotisivut Luokka:Vähä-Puolan voivodikunnan rakennukset ja rakennelmat Luokka:Puolan linnat
Iivari Karhi

Ivar Adiel (Iivari Aate) Karhi, sukunimi aik Lindgrén (10. marraskuuta 1879 Oulu – 23. maaliskuuta 1957 Helsinki) oli suomalainen insinööri ja toimitusjohtaja. Insinööri I. A. Karhi, Helsingin Sanomat, 10.11.1939, nro 304, s. 6, Kansalliskirjaston digitaaliset aineistot. Viitattu 09.11.2024Ylioppilasmatrikkeli 1853–1899Henkilötietoja. 60 vuotta, Aamulehti, 10.11.1939, nro 304, s. 4, Kansalliskirjaston digitaaliset aineistot. Viitattu 09.11.2024 Iivari Karhen vanhemmat olivat värjäri David Efraim Lindgrén ja Margareta Rusko. Hän pääsi ylioppilaaksi 1892 Oulun ruotsalaisesta lyseosta ja valmistui kemisti-insinööriksi Polyteknillisessä opistosta 1902. Iivari Karhi oli Oy Otto Lindgrénin toimitusjohtajana Oulussa vuodesta 1903 aina vuoteen 1917 saakka. Osakeyhtiö Otto Lindgrén oli perustettu 1902 jatkamaan David Efraim Lindgrénin vuonna 1868 aloittaa liiketoimintaa. Yhtiön oli perustanut Iivari Karhen veli Oulun Osuuskaupan toimitusjohtajana 1916–1951 toiminut Otto Karhi (entinen Lindgrén, 1876–1966). Yhtiö harjoitti tukku- ja vähittäiskauppa siirtomaa-, kangas- ja lyhyttavaroilla ja sillä oli villakehräämö, värjäämö, kemiallinen pesula, mallastamo sekä mylly Pikisaaressa. Oy Otto Lindgrénin teollisuustoiminta myytiin vuonna 1919 Oulun Villatehdas Oy:lle. Yhtiön toiminta lakkasi 1923 ja Iivari Karhi jatkoi omissa nimissään kauppatoimintaa lokakuuhun 1923 saakka, jolloin hän siirtyi Oy Suomen Vähittäiskauppiaiden Tukkuliike Ab:n toimitusjohtajaksi Helsinkiin. Helsinkiläisten vähittäiskauppiaiden 1916 perustama Oy Suomen Vähittäiskauppiaiden Tukkuliike Ab harjoitti vilja- ja siirtomaatavaroiden sekä kotimaisten tehdastuotteiden tukku- ja vähittäiskauppaa. Yhtiöllä oli Helsingin ulkopuolella sivuliikkeet Turussa ja Tampereella. Yhtiön toiminta päättyi 1920-luvun lopulla. Karhi oli Suomen Mineraaliöljy Oy:n toimitusjohtajana vuodesta 1929 alkaen.Täydentäviä yhtiötietoja : Osakeyhtiö Otto Lindgrén, Pörssitieto G. KockTäydentäviä yhtiötietoja : Oy Suomen Vähittäiskauppiaiden Tukkuliike Ab, Pörssitieto G. Kock Oulussa asuessaan Karhi toimi Pohjois-Suomen Pankki Oy:n hallintoneuvoston puheenjohtajana. Hän oli myös jäsenenä Pohjanmaan Kauppiaiden Oy:n ja Suomen Valtamerentakaisen Kauppa Oy:n hallintoneuvostoissa, Kirjapaino Oy Kalevan, Oulujoen Uittoyhdistyksen ja Suomen Tukkukauppiaiden Liiton johtokunnissa sekä Suomen Teollisuusvaltuuskunnan Keskuskomitean ja monien muiden liike- ja teollisuusjärjestöjen ja yhtiöiden johtoelimissä. Hän toimi Helsingin Kauppiaitten Yhdistyksen puheenjohtajana ja oli Keskuskauppakamarin jäsenenä. Karhi oli toistakymmentä vuotta Oulun kaupunginvaltuuston jäsenenä sekä sittemmin Kulosaaren kunnanvaltuuston jäsenenä. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Oulun kaupunginvaltuutetut Luokka:Kulosaaren kunnanvaltuutetut Luokka:Vuonna 1879 syntyneet Luokka:Vuonna 1957 kuolleet
Hae Phoofolo

Hae Phoofolo (s. 1947) on lesotholainen asianajaja ja poliitikko. Hän toimi maansa pääministerinä tilapäisen valtaneuvoston puheenjohtajan ominaisuudessa muutaman kuukauden ajan vuonna 1994, kun kuningas Letsie III erotti pääministeri Ntsu Mokhehlen. Hän oli ollut Lesothon pankin johtokunnassa, ja saanut vankilatuomion lahjusten ottamisesta. Phoofolo valittiin parlamenttiin vuonna 2012 All Basotho Convention (ABC)-puolueen riveistä. Hän toimi oikeusministerinä, mutta palasi vuonna 2015 isänsä perustamaan lakiasiaintoimistoon. == Lähteet == Luokka:Lesothon pääministerit Luokka:Vuonna 1947 syntyneet
Energia Namibiassa

Energia Namibiassa kuvaa Namibian energian tuotantoa, jakelua ja kulututusta. Energiankulutus asukasta kohti vuonna 2022 oli 24,7 miljoonaa BTU:ta, maailman 195 valtion joukossa sijalla 125. Vain 56,2 % asukkaista oli sähköverkon piirissä. Namibialla on hyvät mahdollisuudet uusiutuvan energian tuotantoon ja sitä kautta energiaomavaraisuuteen. Vuonna 2022 sen sähköntuotannosta 58 % perustuu vesivoimaan, 37 % aurinkoon, 1,6 % tuuleen ja 3,8 % fossiilisiiin polttoaineisiin. Namibian uraanivarat ovat maailman kymmenennen suurimman joukossa, se tuottaa 6,2 % maailman uraanista ja on ilmaissut kiinnostuksensa ydinvoiman rakentamiseen. Ruacanan vesivoimalaitoksella Kunenejoessa maan pohjoisosassa on vesivoimapotentiaalia neljässä turbiinissaan yhteensä 330 MW. Namibian aluevesiltä on löytynyt öljyä, jonka hyödyntämisen on suunniteltu alkavan vuonna 2026. Tarkemmat tutkimukset paljastivat öljykentältä merkittävän määrän maakaasua, mikä hankaloittaa öljylähteiden rakentamista. == Lähteet == == Aiheesta muualla == Namibia Luokka:Namibian talous Luokka:Energia Afrikassa
Ahmedhadi Maksudi

Ahmedhadi Maksudi (, ; 1868 ― 1941) oli tataaritaustainen yhteiskunnallinen ja poliittinen hahmo, opettaja, toimittaja ja julkaisija. Ahmadhadi Maksudin toiminta sai tunnustusta tataariyhteiskunnan lisäksi myös laajasti muualla turkkilais-muslimimaailmassa. Hänen uskonnollinen opetuskirjansa Muallim sani (Möğəllim səni, 1902) on ollut edelleen suosiossa veljeskansojen kuten uzbekkien ja kazakkien-, mutta myös dagestanilaisten ja muiden muslimilukijoiden parissa. Maksudi vieraili Suomessa paikallisen tataariyhteisön keskuudessa ja oli mukana sen moskeijan rakentamishankkeessa. Ahmedhadi Maksudin veli oli poliitikko Sadri Maksudi. ==Lähteet== Luokka:Vuonna 1868 syntyneet Luokka:Vuonna 1941 kuolleet Luokka:Tataarit Luokka:Opettajat Luokka:Toimittajat
Jerome Ramatlhakwane

Jerome Ontiretse Otto "Jay-Jay" Ramatlhakwana (s. 29. lokakuuta 1985 Malolwane) on botswanalainen jalkapalloilija, pelipaikaltaan hyökkääjä. Hän pelasi kotimaansa lisäksi Kyproksella, Etelä-Afrikassa ja Kongon demokraattisessa tasavallassa. Hän pelasi Botswanan maajoukkueessa 61 maaottelua vuosina 2006–2018 ja on 24 maalillaan eniten maaleja Botswanan maajoukkueessa tehnyt pelaaja. Ramatlhakwane edusti kotimaassaan useita eri seuroja. Alkuvuonna 2008 hän pelasi Kyproksella APOP Kinyrasin joukkueessa. Tämän jälkeen hän pelasi Etelä-Afrikassa 3,5 vuotta Santosin ja Vasco da Gaman joukkueissa. Vuosina 2013–2014 hän edusti Kongon demokraattisessa tasavallassa Don Boscoa. Hän päätti pelaajauransa vuonna 2021 Botswanassa Orapa Unitedin joukkueessa. Ramatlhakwane pelasi Botswanan maajoukkueessa 61 maaottelua, joista ensimmäisen marraskuussa 2006 Swazimaata vastaan. Hän teki maalin heti ensimmäisessä maaottelussaan. Heinäkuussa 2013 hän teki kolme maalia eli hattutempun COSAFA Cupin ottelussa Lesothoa vastaan. Ramatlhakwane teki maaotteluissaan 24 maalia, millä hän on eniten maaleja Botswanan maajoukkueessa tehnyt pelaaja. Maaleista neljä syntyi Afrikan- mestaruuskilpailujen karsinnoissa ja kaksi MM-karsinnoissa. Hän pelasi kolme ottelua Afrikan-mestaruuskilpailuissa 2012. == Lähteet == Luokka:Botswanalaiset jalkapalloilijat Luokka:Vuonna 1985 syntyneet Luokka:Elävät henkilöt
Nils Lampi

Nils Lampi (s. 1948) on suomalainen liikemies ja diplomiekonomiNils Lampi, synt. 1948 Ålandsbanken, viitattu 9.11.2024. Hänestä tuli Ålandsbankenin puheenjohtaja vuonna 2013.Nils Lampi Ålandsbanken 21.2.2022, viitattu 9.11.2024 Lampi muutti 1970-luvulla Manner-Suomesta Ahvenanmaalle ja työskenteli aluksi maakuntakamreerina Ahvenanmaan maakuntahallituksessa. Vuosina 1980–1985 hän oli pankinjohtaja Helsingin Osakepankin konttorissa. Asiakkaiden joukossa oli Wiklöf Holding -yhtiön omistaja Anders Wiklöf. Lampi ja Wiklöf aloittivat yhteiset liiketoimet; he olivat muun muassa 1990-luvun alussa käynnistämässä Suomen ensimmäisiä ambulanssilentoja pelastushelikopterilla. Lampi pääsi vuonna 1992 Wiklöf Holdingin konserninjohtajaksi oltuaan sitä ennen vuosina 1990–1991 toimitusjohtaja. Hän myös loi vuosina 1988–2009 uran Nordeassa. Lampi oli Aktia Pankin hallituksen jäsen vuosina 2010–2013 ja siirtyi sitten Ålandsbankenin puheenjohtajaksi. == Lähteet == Luokka:Suomalaiset liikemiehet Luokka:Suomalaiset pankinjohtajat Luokka:Vuonna 1948 syntyneet Luokka:Elävät henkilöt
Joel Mogorosi

Joel Mogorosi (s. 2. elokuuta 1984) on botswanalainen jalkapalloilija, pelipaikaltaan hyökkääjä. Hän pelasi kotimaansa lisäksi Kyproksen ja Etelä- Afrikan sarjoissa. Hän pelasi Botswanan maajoukkueessa 97 maaottelua vuosina 2005–2019 ja on eniten maaotteluita pelannut botswanalainen jalkapalloilija. Mogorosi pelasi Kyproksella vuosina 2006–2007 AEP Páfosin ja APOP Kinyrasin joukkueissa. Vuosina 2012–2015 hän edusti Etelä-Afrikassa Bloemfontein Celticiä. Hän päätti pelaajauransa vuonna 2021 Botswanassa Gaborone Unitedin joukkueessa. Mogorosi pelasi Botswanan maajoukkueessa 97 maaottelua, joista ensimmäisen helmikuussa 2005 Sambiaa vastaan. Hän teki maaotteluissaan 16 maalia, joista ensimmäisen syyskuussa 2010 Afrikan-mestaruuskilpailujen karsinnassa Togoa vastaan. Maaleista viisi syntyi Afrikan-mestaruuskilpailujen karsinnoissa ja kolme MM-karsinnoissa. Hän teki kaksi maalia samassa ottelussa maaliskuussa 2014 ystävyysottelussa Etelä-Sudania ja syyskuussa 2015 ystävyysottelussa Etiopiaa vastaan. Hän pelasi viimeiset maaottelunsa syyskuussa 2019. == Lähteet == Luokka:Botswanalaiset jalkapalloilijat Luokka:Vuonna 1984 syntyneet Luokka:Elävät henkilöt
Qacha’s Nekin alue

Qacha’s Nekin alue () on yksi Lesothon kymmenestä alueesta. Se sijaitsee Leshoton kaakkoisosassa. Aluetta ympäröivät lounaassa Quthingin, luoteessa Mohale’s Hoekin ja pohjoisessa Thaba-Tsekan alueet. Idässä naapurina on Etelä- Afrikan KwaZulu-Natalin ja etelässä Itä-Kapin provinssi. Vuoristoisen Qacha’s Nekin alueen pinta-ala on 2 349 neliökilometriä. Se on Leshoton vähäväkisin alue, jossa asui mukaan 3,7 prosenttia kuningaskunnan väestöstä eli 77 152 ihmistä (2021). Inhimillisen kehityksen indeksin matalan aluearvon (0,486) perusteella se kuuluu köyhän maan vähiten kehittyneisiin seutuihin. Aiemmissa väestönlaskennossa alueen väkiluku oli kehittynyt seuraavasti: 72 886 VL1996), 69 749 (VL2006) ja 74 566 (VL2016). Alueen hallintokeskus on Qacha’s Nekin kaupunki (18 282 as., VL2016). Alueen nähtävyyksiin kuuluu Sehlabatheben kansallispuisto. Se on maan vanhin kansallispuisto ja Lesothon ensimmäinen Unescon maailmanperintökohteeksi nimetty paikka. Ainutlaatuisten luontoarvojen ohella alueella on esimerkiksi runsasti kalliopiirroksia. Qacha's Nek01.jpg|Näkymä aluekeskus Qacha's Nekistä. Sehlabathebe National Park.jpg|Sehlabatheben kansallispuistoa. Libobeng RC Primary School - panoramio.jpg|Perinteisellä rakennustavalla rakennettu alakoulu Libobengissä. == Lähteet == == Aiheesta muualla == Luokka:Lesothon alueet
Peter Wiklöf

Peter Wiklöf (s. 1966) on suomalainen toimitusjohtaja.Peter Wiklöf, synt. 1966 Ålandsbanken, viitattu 9.11.2024 Wiklöf pelasi salibandya Salibandyliigassa Ålandsbanken Sport Clubin joukkueessa kaudella 1996–1997 ja neljä ottelua Suomen maajoukkueessa, mutta asettui Ruotsiin ja valmistui Tukholman yliopistosta oikeustieteen kandidaatiksi vuonna 1990.Olli Herrala, Peter Wiklöf oli Suomen nuorin komisario, kunnes siirtyi Ålandsbankeniin keskellä 1990-luvun pankkikriisiä – Toimitusjohtajana hän taistelee nollakorkoja ja sääntelyn rasitteita vastaan Kauppalehti 19.2.2020, viitattu 9.11.2024 Hän toimi Ahvenanmaan poliisilaitoksella rikososaston komisariona vuosina 1991–1992 ja oli tuolloin Suomen nuorin komisario. Vuonna 1992 Wiklöf aloitti uransa Ålandsbankenissa, jossa hän aluksi työskenteli juristina. Vuosina 2000–2004 hän oli pankinjohtaja. Wiklöf oli Crosskey Banking Solutions -yhtiön toimitusjohtaja vuosina 2004–2008. Maaliskuussa 2008 hän aloitti toiminnan Ålandsbankenin toimitusjohtajana.Ålandsbankenin Peter Wiklöf ei usko korkojen nopeaan laskuun – ”Olemme palaamassa normaaliin tilanteeseen, jossa riskillä on hinta” Arvopaperi, viitattu 9.11.2024 Hän on istunut myös muun muassa Viking Linen hallituksessa. Wiklöf on Anders Wiklöfin veljenpoika.Aki Pyysing, Ålandsbanken ei ole reliikki Sijoitustieto 23.7.2023, viitattu 9.11.2024 Hän on naimisissa ja hänellä on kaksi lasta. == Lähteet == Luokka:Suomalaiset pankinjohtajat Luokka:Suomalaiset salibandyn pelaajat Luokka:Vuonna 1966 syntyneet Luokka:Elävät henkilöt
Maridalenin kirkko

Maridalenin kirkko () on Oslon kunnassa Norjassa sijaitseva puinen pitkäkirkko vuodelta 1888. Kirkossa on kuvattu NRK:n huumorisarja Presten. ==Lähteet== ==Aiheesta muualla== Luokka:Norjan puukirkot Luokka:Oslon kirkot
Mortensrudin kirkko

Mortensrudin kirkko () on Oslon kunnassa Norjassa sijaitseva kivinen pitkäkirkko vuodelta 2002. ==Kuvia== Mortensrud Church 03.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Nordbergin kirkko (Oslo)

Nordbergin kirkko () on Oslon kunnassa Norjassa sijaitseva kivinen pitkäkirkko vuodelta 1962. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Nordbergin kirkko

Nordbergin kirkko voi tarkoittaa seuraavia Norjassa sijaitsevia kirkkoja: * Nordbergin kirkko Oslossa * Nordbergin kirkko Skjåkissa
Nordstrandin kirkko

Nordstrandin kirkko () on Oslon kunnassa Norjassa sijaitseva tiilinen pitkäkirkko vuodelta 1866. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Oppsalin kirkko

Oppsalin kirkko () on Oslon kunnassa Norjassa sijaitseva betoninen pitkäkirkko vuodelta 1961. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Ormøyn kirkko

Ormøyn kirkko () on Oslon kunnassa Norjassa sijaitseva puinen pitkäkirkko vuodelta 1893. ==Lähteet== ==Aiheesta muualla== Luokka:Norjan puukirkot Luokka:Oslon kirkot
Risin kirkko

Risin kirkko () on Oslon kunnassa Norjassa sijaitseva kivinen pitkäkirkko vuodelta 1932. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Romsåsin kirkko

Romsåsin kirkko () on Oslon kunnassa Norjassa sijaitseva tiilikirkko vuodelta 1995. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Røan kirkko

Røan kirkko () on Oslon kunnassa Norjassa sijaitseva tiilinen pitkäkirkko vuodelta 1939. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Hjortkvarn

Hjortkvarn on taajama Hallsbergin kunnassa Örebron läänissä Närken historiallisessa maakunnassa Ruotsissa. Taajamassa oli 239 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hallsbergin kunta
Kolbäck

Kolbäck on taajama Hallstahammarin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 2 062 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hallstahammarin kunta
Strömsholm

Strömsholm on taajama Hallstahammarin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 701 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hallstahammarin kunta
Juuso Miettinen

Juuso Wiljam Miettinen (28. heinäkuuta 1890 Alastaro – 11. marraskuuta 1939 Mikkelin lääninsairaala) oli suomalainen Viipurin poliisimestari.Vainajia, Aamulehti, 12.11.1939, nro 306, s. 3, Kansalliskirjaston digitaaliset aineistot. Viitattu 09.11.2024Ilkka Virta : Poliisimestari Miettisestä ja hänen ajastaan Viipurissa, Johannekselainen Huhtikuu 2021, nro 4J. V. Miettinen, Suomen poliisilehti, 15.11.1939, nro 22, s. 19, Kansalliskirjaston digitaaliset aineistot. Viitattu 09.11.2024 Miettisen vanhemmat olivat pitäjänapulainen Herman Miettinen (1858–1914) ja Johanna os. Cavén (1869–1893). Ylioppilaaksi päästyään vuonna 1909 hän opiskeli lakia Helsingin yliopistossa, mutta ensimmäisen maailmansodan alettua hän päätti siirtyä sotilasuralle. Miettinen suoritti Pietarissa upseeritutkinnon Vladimirin sotakoulussa ja palveli Venäjän armeijassa maailmansodan vuosina 1915–1917. Venäjän vallankumouksen jälkeen Miettinen palasi Suomeen ja osallistui Suomen sisällissodan aikana Helsingin valtaukseen huhtikuussa 1918 jota ennen hän palveli Helsingin salaisessa suojeluskunnassa sekä sen jälkeen jääkäriprikaatissa. Sodan jälkeen hän oli heinäkuusta 1918 alkaen komppanianpäällikkönä ja majoitusmestarina Viipurissa Karjalan kaartin rykmentissä. Täältä Miettinen siirtyi RT2:een ja oli ensin patterin päällikkönä ja sitten koko patteriston komentajana. Miettinen erosi armeijasta kapteenin arvoisena 1921 ja hänet nimitettiin samana vuonna Viipurin poliisimestarin vt. apulaiseksi sekä vakinaiseksi apulaiseksi 1922. Viipurin poliisimestariksi hänet nimitettiin syyskuussa 1927. Miettinen oli opintomatkalla vuonna 1925 Saksassa ja seurasi opetusta Eichen poliisikoulussa sekä Berliinin rikospoliisiosastolla. Viipurin poliisilaitos joutui toimimaan puutteelisissa tiloissa ja uuden poliisitalon rakentaminen kaatui 1930-luvun alun pulavuosien vuoksi. Syyskuussa 1936 Viipurin poliisilaitos vietti 100-vuotisjuhliaan marssikulkuein ja ratsastusnäytöksin. Samana vuonna Miettinen ylennettiin majuriksi. Juuso Miettinen kuoli 49-vuotiaana Mikkelin lääninsairaalassa marraskuussa 1939. Hänen hautajaisensa olivat Viipurin tuomiokirkossa 17. marraskuuta ja hänet haudattiin Sorvalin hautausmaalle. Juuso Miettinen oli naimisissa laulajatar Sirkka Valkosen (1886–1973) kanssa. Tämän veli oli konsertoiva pianisti ja pastori Arvi Valkonen. == Julkaisuja == Nimellä J. W. Miettinen: * Hajapiirtoja Viipurin poliisilaitoksen vaiheista vuosilta 1836-1936. Viipurin kaupunginvaltuusto, Viipuri 1936 == Lähteet == Luokka:Suomalaiset poliisit Luokka:Suomen sisällissodan valkoiset Luokka:Vuonna 1890 syntyneet Luokka:Vuonna 1939 kuolleet
Sörstafors

Sörstafors on taajama Hallstahammarin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 277 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hallstahammarin kunta
Paula Sankelo

Paula Sankelo on Huippuvuorilla Longyearbyenissä asuva suomalainen ympäristötutkija ja runoilija. Koulutukseltaan Sankelo on fysiikan maisteri, kotimaisen kirjallisuuden maisteri ja energiatekniikan diplomi- insinööri.https://issuu.com/warelia/docs/wareliaani_paula_sankelo_runoja_j_tik_n_reunalta_ Sankelon kaunokirjallinen esikoisteos, runokokoelma Katoava jää, ilmestyi elokuussa 2024. Katoava jää valittiin Helsingin Sanomien kirjallisuuspalkinnon voittajaehdokkaaksi.https://www.hs.fi/taide/art-2000010775817.html Vesa Rantaman kirjoittaman kirja-arvion mukaan "Paremmin kuin juuri mikään suomalainen kirjallisuus Katoava jää tulee näyttäneeksi maamme ja sen kielen paikan maailman kartalla, osana pohjoista ulottuvuutta". Runokokoelma on Rantaman mielestä peruspoljennoltaan modernistisen kuulas ja minimalistinen mutta toisaalta "sen kymmenen osastoa kätkevät sisälleen hätkähdyttävän runomuotojen runsauden" ja teos peilaa myös tässä "arktista maailmaa, jonka elämä on paljon monimuotoisempaa kuin päälle päin näyttää".https://www.hs.fi/taide/art-2000010730957.html Paula Sankelo kirjoitti esikoisrunokoelmaansa yli kahdenkymmenen vuoden ajan. Kokoelman vanhimmat runot on kirjoitettu vuosina 2002–2003, jolloin Sankelo asui Huippuvuorilla ensimmäisen kerran. Katoava jää -kokoelman runoja on syksyllä 2024 julkaistu myös englanniksi käännettyinä brittiläisissä runolehdissä Shearsman Magazinehttps://www.shearsman.com/shearsman-magazine-current-issue ja The High Windowhttps://thehighwindowpress.com/2024/11/07/two-finnish-poets- lassi-nummi-and-paula-sankelo/ sekä Huippuvuorilla toimivassa kirjallisuuslehdessä Polarlithttps://www.polarlit.com/articles/a-glacier-is- drawn/. Sankelo on kääntänyt runot englanniksi itse. Omien runojensa kääntämisestä Sankelo totesi kirjan julkistustilaisuudessa Kirjakorttelin Yö -tapahtumassa, että vaikka "tavallaanhan runoja ei voi kääntää", niin "kun kääntää omia runojaan, voi tehdä mitä lystää".https://www.youtube.com/watch?v=n94yJ2DArHQ Sankelo on tutkija Suomen ympäristökeskuksessa. Hän on ollut virkavapaalla tutkijan virastaan vuodesta 2021 lähtien.https://www.syke.fi/fi-FI/Asiantuntijat/Paula_Sankelo(49872) Sankelo on asunut Huippuvuorilla perheineen kesästä 2021 lähtien. Hän tekee Longyearbyenissä osa-aikatyötä Huippuvuorten museossa, joka esittelee saarten luontoa ja vaiheita.https://www.hs.fi/elama/art-2000010417283.html Sankelo toimittaa Longyearbyenistä käsin myös suomalaisen kulttuurilehden Elonkehän kirjallisuus- ja runopalstaa ja kirjoittaa kirja-arvioita. Lisäksi hän on suorittanut virkavapaalla ollessaan jatko-opintoja Aalto-yliopistossa. Paula Sankelo on kotoisin Oulusta. == Teos == * == Lähteet == Luokka:Suomalaiset runoilijat Luokka:Syntymävuosi puuttuu Luokka:Elävät henkilöt
Mullvad VPN

Mullvad VPN AB on ruotsalainen VPN-palveluntarjoaja, joka keskittyy yksityisyyden takaamiseen käyttäjilleen. Fredrik Strömberg ja Daniel Berntsson perustivat Mullvadin maaliskuussa 2009 emoyhtiö Amagicom AB:n alle. Useiden riippumattomien tarkastusten mukaan Mullvad suoriutuu hyvin käyttäjien turvallisuuden ja yksityisyyden suojaamisessa. == Palvelut == ===VPN- ohjelma=== Mullvadin pääasiallinen tuote on maksullinen Mullvad VPN -ohjelma, joka piilottaa käyttäjän oman IP-osoitteen verkkosivuilta sekä salaa ja suojaa verkkoliikenteen mahdollisilta hyökkäyksiltä. VPN on saatavilla Windows- ja MacOS -tietokoneille, joillekin Linux-jakeluille sekä IOS- ja Android -puhelimille. ===Leta -hakukone=== VPN-asiakkailleen Mullvad tarjoaa lisäksi Leta -nimisen hakukoneen. Leta noutaa hakutulokset Google- ja Brave Search -hakukoneista paljastamatta näille käyttäjän tietoja. ===Mullvad -selain=== Mullvad on kehittänyt yhdessä Tor-projektin kanssa ilmaisen Tor-selaimeen pohjautuvan seurantaa estävän verkkoselaimen Windows, MacOS ja Linux tietokoneille. Toisin kuin Tor-selain, Mullvad -selain ei käytä Tor-verkkoa, eikä henkilön IP-osoitetta tällöin piiloteta. Selain estää verkkosivuja saamasta tietoja käyttäjän laitteesta tai toisista välilehdistä, jottei käyttäjää voida yksilöidä niiden perusteella. ====Firefox lisäosa==== Selaimen ohella Mullvad tarjoaa lisäosan, joka tuo suojaominaisuuksia tavalliseen Mozilla Firefox -selaimeen. Lisäosalla voi tarkistaa onko käyttäjän laite yhdistetty Mullvadin VPN-palvelimeen sekä esiintyykö verkkoliikenteessä IP-, WebRTC- tai DNS-vuotoja. ===DNS-palvelin=== Mullvad ylläpitää kaikille avoimia salattuja DNS-palvelimia. DNS-palvelimella voi estää verkko-osoitteita jotka altistavat käyttäjän seurannalle tai, jotka sisältävät haittaohjelmia, mainoksia, aikuisviihdettä, rahapelejä tai sosiaalisen median palveluja. == Yksityisyys == === Maksutavat ja tietojenkeräyslinjaukset === Korttimaksujen, tilisiirtojen, Paypalin, sekä Swishin ohella Mullvad ottaa vastaan postitettua käteistä ja kryptovaluuttoja asiakkaiden yksityisyyden takaamiseksi. Maksutietojen säilyttämistä pyritään välttämään, käyttäjätilille kirjaudutaan anonyymillä numerotunnuksella, käyttöehdoista ja palvelusta viestitään avoimesti, eikä palvelu kysy käyttäjältä mitään henkilötietoja. Mullvadin mukaan palvelu ei säilytä lokeja käyttäjien tietoliikenteestä. === Viranomaisetsintä === 18\. Huhtikuuta 2023 Ruotsin poliisi pyrki etsintäluvalla takavarikoimaan tietokoneita Mullvadin toimitiloista. Mullvadilta ilmoitettiin, ettei yritys kerää tai säilytä poliisin etsimiä asiakastietoja. Mullvadin tietojenkeräyskäytäntöjen vuoksi poliisit eivät takavarikoineet yrityksen laitteita. Mullvadin blogiteksteissä vakuutetaan, ettei asiakkaiden tietoja olisi voinut päätyä poliisille vaikka takavarikko olisi toteutettu. == Lähteet == Luokka:VPN-palvelut Luokka:yksityisyys Luokka:Ruotsalaiset yritykset
Riad (täsmennyssivu)

Riad voi tarkoittaa seuraavia asioita: * Riad, Saudi-Arabian pääkaupunki * Riad as-Salihin, Koraanin säkeiden kokoelma ==Etunimenä== * Riad Asmat (s. 1971), malesialainen autourheiluvaikuttaja * Riad as-Solh (1894–1951), Libanonin ensimmäinen pääministeri ==Sukunimenä== * Tomas Riad (s. 1959), ruotsalainen kielitieteilijä
Arctis

Arctis on Pietarsaaresta kotoisin oleva suomalainen metalli-yhtye. Yhtye julkaisi debyyttialbuminsa marraskuussa 2024. == Diskografia == === Albumit === * Arctis (2024) == Lähteet == Luokka:Suomalaiset metalliyhtyeet
Jesper Svenbro

Jesper Svenbro (s. 10. maaliskuuta 1944 Landskrona) on ruotsalainen runoilija, kirjallisuustutkija ja Ruotsin akatemian jäsen vuodesta 2006. Svenbro on erikoistunut runouteen ja lukemisen kulttuuriin antiikin Kreikassa. ==Teoksia== * Element till en kosmologi (1979) * Särimner (1984) * Hermes kofösaren (1991) * Samisk Apollon (1993) * Blått (1994) * Vid budet att Santo Bambino di Aracœli slutligen stulits av maffian (1996) * Pastorn min far (2001) * Himlen och andra upptäckter (2005) * Vingårdsmannen och hans söner (2008) * Inget andetag är det andra likt (2011) * Krigsroman (2012) * Sapfo har lämnat oss (2015) * Namnet på Sapfos dotter (2017) * Ögonen våra målare och andra tankeexperiment (2022) * Året hos Hyperboréerna (2024) ==Lähteet== ==Aiheesta muualla== Luokka:Ruotsalaiset runoilijat Luokka:Ruotsin akatemian jäsenet Luokka:Vuonna 1944 syntyneet Luokka:Elävät henkilöt
Lesothon pääministeri

Lesothon pääministeri on Lesothon hallituksen johtaja, ja käyttää maan ylintä toimeenpanovaltaa. Kuningas nimittää pääministerin valtioneuvoston suosituksesta, ja tämän on nautittava parlamentin luottamusta. Pääministeri suosittelee, ketkä kansanedustajat kannattaisi nimittää ministereiksi, ja kuningas noudattaa hänen neuvoaan. Pääministeri johtaa hallitusta ja on asevoimien päällikkö. == Luettelo pääministereistä == Pääministeri Vallassa Puolue / muu huomautus Nehemia Maseribane 6.5.–7.7.1965 virkaatekevä Leabua Jonathan 7.7.1965–20.1.1986 Basutomaan/Lesothon kansaallispuolue Justin Lekhanya 24.1.1986–2.5.1991 sotilasjuntta Elias Ramaema 2.5.1991–2.4.1993 sotilasjuntta Ntsu Mokhehle 2.4.1993–17.8.1994 Basutoland Congress Party Hae Phoofolo 17.8.–14.9.1994 virkaatekevä Ntsu Mokhehle 14.9.1994–29.5.1998 Basutoland Congress Party (vuoteen 1997) Lesotho Congress for Democracy (vuodesta 1997) Pakalitha Mosisili 29.5.1998–8.6.2012 Lesotho Congress for Democracy (vuoteen 2011) Democratic Congress (vuodesta 2011) Tom Thabane 8.6.2012–17.3.2015 All Basotho Convention Pakalitha Mosisili 17.3.2015–16.6.2017 Democratic Congress Tom Thabane 16.6.2017–20.5.2020 All Basotho Convention Moeketsi Majoro 20.5.2020–28.10.2022 All Basotho Convention Sam Matekane 28.10.2022 alkaen Revolution for Prosperity == Lähteet == *
Thomas Ken

Thomas Ken (1637-1711), oli Englannin kirkon Bathin and Wellsin hiippakunnan piispa 1685-1691 ja virsirunoilija. Ken kirjoitti edelleen suosittua hartauskirjallisuutta anglikaanien keskuudessa, erityisesti The Practice of Divine Love (1685). Hän oli tärkeä hahmo varhaisessa englanninkielisessä virsirunoudessa, ja kaksi hänen lauluaan on vuoden 1982 episkopaalisessa virsikirjassa: Awake, my soul, and with the sun ja All praise to thee, my God, this night. Ken on myös kirjoittanut suositun säkeen "Praise God, from whom all blessings flow", jota käytetään virressä From all that dwell below the skies kolmantena säkeistönä. Hänen sanansa kuolinvuotellaan ilmaisevat ytimekkäästi Kaarlen ajan jumaluusoppineiden näkemyksiä: ”Kuolen pyhässä, katolisessa ja apostolisessa uskossa, jonka koko kirkko tunnusti ennen idän ja lännen jakoa. Tarkemmin sanottuna kuolen kommuuniossa Englannin kirkon kanssa, koska se erottuu kaikista paavillisista ja puritaanisista uutuuksista...” Hänen elämäänsä muistetaan episkopaalisessa kirkkovuoden muistopäiväkalenterissa 21. maaliskuuta.An Episcopal Dictionary of the Church ==Lähteet== Luokka:Bathin ja Wellsin piispat Luokka:Englantilaiset virsirunoilijat Luokka:Vuonna 1637 syntyneet Luokka:Vuonna 1711 kuolleet
Edward Bouverie Pusey

Edward Bouverie Pusey (1800-1882), oli korkeakirkollisen anglikaanisen Oxfordin liikkeen johtaja. E. B. Pusey syntyi Puseyssa, Berkshiressä, Englannissa, ja sai bachelor-tutkinnon vuonna 1822 ja maisterintutkintonsa vuonna 1825 Christ Church Collegesta Oxfordista. Vuonna 1824 hänestä tuli Oriel Collegen fellow Oxfordissa, missä hän oli läheisessä yhteydessä John Henry Newmaniin ja John Kebleen. Pusey vihittiin diakoniksi 1. kesäkuuta 1828 ja papiksi 23. marraskuuta 1828. Vuoden 1828 lopulla hänet nimitettiin Oxfordin heprean kielen Regius-professoriksi ja Christ Churchin kaniikiksi, missä tehtävissä hän oli kuolemaansa asti. Vuonna 1833 Tracts for the Times -kirjoitussarja alkoi ilmestyä ja traktariaaniliike alkoi. Pusey kirjoitti traktaatin 18, "Ajatuksia kirkkomme määräämän paastojärjestelmän eduista", ja hänestä tuli siten osa liikettä. Hänen tunnetuin traktaattinsa (itse asiassa kolme traktaattia, nrot 67, 68 ja 69) oli "Raamatun näkemykset pyhästä kasteesta", joka julkaistiin vuonna 1835. Puseysta tuli traktariaani- tai Oxford-liikkeen johtaja, kun Newman liittyi roomalaiskatoliseen kirkkoon vuonna 1845. Pusey perusti ensimmäisen anglikaanisen sisarkunnan uskonpuhdistuksen jälkeen, Pyhän Ristin sisarkunnan 1845. Hän kuoli luostarissa Ascot Prioryssa Berkshiressä.An Episcopal Dictionary of the Church ==Lähteet== Luokka:Oxfordin yliopiston professorit Luokka:Brittiläiset professorit Luokka:Englantilaiset teologit Luokka:Brittiläiset papit Luokka:Vuonna 1800 syntyneet Luokka:Vuonna 1882 kuolleet
Tracts for the Times

Tracts for the Times olivat anglikaanisen korkeakirkollisen Oxfordin liikkeen johtajien yhdeksänkymmentä julkaisua 1800-luvun Englannissa. Ensimmäisen traktaatin, Thoughts on the Ministerial Commission, Respectfully Addressed to Clergy, on kirjoittanut John Henry Newman, ja se ilmestyi 9. syyskuuta 1833. Traktaatti 90, Huomautuksia tietyistä 39 artiklan kohdista, julkaistiin tammikuussa. 25, 1841, ja sen on myös kirjoittanut Newman. Myöhemmät traktaatit olivat kooltaan laajempia kuin ensimmäiset. Kiista Newmanin traktaatti 90:stä johti uusien traktaattien julkaisemisen lopettamiseen. Oxfordin liikettä kutsutaan myös traktarianismiksi, ja kirjailijoita ja heidän kannattajiaan kutsutaan traktariaaneiksi. Traktaateissa korostettiin korkeakirkollisia oppeja, kuten kirkon virkojen auktoriteettiä joka saadaan kätten päällepanemisessa historiallisen piispuuden kautta, Kristuksen todellista läsnäoloa eukaristiassa, uudestisyntymistä kasteessa ja kirkkoa jumalallisena instituutiona. Traktariaaneihin kuuluivat Newmanin lisäksi Edward Bouverie Pusey, John Keble, Arthur P. Perceval, Richard Hurrell Froude ja Isaac Williams. Liike tunnettiin myös "puseyisminä". Pusey laittoi nimikirjaimensa traktaattiin 18 (1833), joka koski kirkon paastojärjestelmän etuja. Aiemmat traktaatit oli julkaistu nimettömänä. Puseyn nimi antoi tälle liikkeelle vielä uuden nimen, vaikka toisinaan "puseyismia" käytettiin halventavasti. Yhdysvalloissa traktaatit julkaistiin ensimmäisen kerran vuonna 1839, ja ne myötävaikuttivat anglokatolisen puolueen nousuun kirkossa.An Episcopal Dictionary of the Church ==Lähteet== ==Aiheesta muualla== *Tracts for the Times Librivox-äänite *Tracts for the Times Project Canterbury Luokka:Anglikaanisen kirkon historia Luokka:Anglikaanisen kirkon teologia Luokka:Kristillinen kirjallisuus
Kaarlen ajan jumaluusoppineet

Kaarlen ajan jumaluusoppineiksi () kutsutaan anglikaanisista 1600-luvun kirkonmiehistä ja oppineista koostuvaa järjestäytymätöntä ryhmittymää, joka kukoisti kuningas Kaarle I:n (k. 1649) hallituskauden aikana ja sai nimensä hänestä. He kehittivät eteenpäin arkkipiispa Thomas Cranmerin (1489–1556), Salisburyn piispa John Jewelin (1522–1571) ja Elisabet I:n ajan teologin Richard Hookerin (1554–1600) 1500-luvulla vakiinnuttamia teologisia periaatteita. Ottaen lujan kannan puritanismia vastaan he kehittivät keskitien näkemyksen, via median, roomalaiskatolisten ja puritaanisten ääripäitten välille ja panivat alkuun korkeakirkollisen anglikaanisen kirkon ja piispuuden opin, joka perustui varhaiskirkon opetuksiin. Tärkeimmät näistä teologeista ovat Jeremy Taylor (1613–1667), Lancelot Andrewes (1555–1626) ja William Laud (1573–1644). Muita joskus mukana olivat runoilija-pappi George Herbert (1593–1633), Little Giddingin yhteisön perustanut diakoni Nicholas Ferrar (1593–1637), piispa John Cosin (1594–1672), josta tuli Durhamin piispa restauraation yhteydessä (1660), ja hieman vähemmän tunnettuja henkilöitä, kuten piispa Richard Montagu ja Thomas Fuller.An Episcopal Dictionary of the Church Reginald Heber julkaisi uudelleen Jeremy Taylorin kootut teokset vuonna 1822.Taylor, Jeremy - Nordisk familjebok / Uggleupplagan. 28. Syrten-vikarna - Tidsbestämning Oxfordin liikkeen 1800-luvulla julkaisemassa sarjassa Library of Anglo-Catholic Theology on Lancelot Andrewes'in, William Laudin ja John Cosinin teosten lisäksi julkaistu uudelleen myös William Beveridgen, John Bramhallin, George Bullin, R. Crakanthorpin, William Forbesin, Mark Frankin, Peter Gunningin, Henry Hammondin, George Hickesin, John Johnsonin, Hamon L'Estrangen, N. Marshallin, William Nicholsonin, John Overallin, John Pearsonin, Herbert Thorndiken ja Thomas Wilsonin tuotantoa.Library of Anglo- Catholic Theology Project Canterbury ==Lähteet== Luokka:Anglikaanisen kirkon historia Luokka:Englantilaiset teologit
Emma Molin

Emma Molin (s. 16. toukokuuta 1979 Västerhaninge) on ruotsalainen koomikko, näyttelijä, käsikirjoittaja ja elokuvaohjaaja. Hän tuli tunnetuksi Grotesco- huumoriryhmän jäsenenä. Vuonna 2022 sai ensi-iltansa hänen esikoisohjauksensa, kokoillan elokuva Göta kanal 4. Molin on myös muun muassa ääninäytellyt Insidan ut 2 -lastenelokuvassa, juontanut Sveriges Radion P3 Guld -musiikkigaalaa ja kilpaillut På spåret -tietovisailussa. ==Yksityiselämä== Molin oli pitkään naimisissa näyttelijä Jakob Setterbergin kanssa ja heillä on kaksi yhteistä lasta. Pari erosi vuonna 2021. ==Lähteet== ==Aiheesta muualla== Luokka:Ruotsalaiset koomikot Luokka:Ruotsalaiset näyttelijät Luokka:Käsikirjoittajat Luokka:Ruotsalaiset elokuvaohjaajat Luokka:Vuonna 1979 syntyneet Luokka:Elävät henkilöt
Lancelot Andrewes

Lancelot Andrewes (1555-1626), oli Englannin kirkon piispa ja hengellinen kirjailija. ==Elämänvaiheet== Andrewes syntyi Barkingissa Englannissa. Hän sai Bacelorin tutkinnon Pembroke Hallista vuonna 1575 ja ordinoitiin vuonna 1580. Vuodesta 1589 vuoteen 1605 hän oli Pembroken maisteri, ja vuonna 1601 hänestä tuli Westminsterin dekaani. Andrewes vihittiin Chichesterin piispaksi 3. marraskuuta 1605, ja hän palveli siellä 6. marraskuuta 1609 asti, jolloin hänet siirrettiin Elyn piispaksi. Helmikuun 25. päivästä 1619 kuolemaansa asti hän oli Winchesterin piispa. The Private Devotions of Lancelot Andrewes on yksi hänen tunnetuimmista kirjoistaan.An Episcopal Dictionary of the Church Oxfordin liikkeen vaikutuksesta Andrewes'in teokset julkaistiin 1800-luvulla uudelleen osana julkaisusarjaa Library of Anglo-Catholic Theology.Library of Anglo-Catholic Theology Project Canterbury ==Teologia== Andrewes'in oppineisuus teki hänestä Grotiuksen ja aikansa merkittävimpien tutkijoiden tasavertaisen ystävän. Hänen saarnansa olivat ainutlaatuinen yhdistelmä retorista loistoa ja oppinutta rikkautta; Hänen hurskautensa on kuin muinaisen pyhimyksen, puoliaskeettinen ja epämaallinen itsekieltäymyksessään. Kirkonmiehenä hän on tyypillisesti anglikaaninen, yhtä kaukana puritaanisista ja roomalaisista kannoista. Hän oli Richard Hookerin seuraaja Englannin uskonpuhdistuksen periaatteissa, tosin siinä missä Hooker vastusti pääasiassa puritanismia, Andrewes taisteli pääasiassa roomalaiskatolisuutta vastaan. Hyvä yhteenveto hänen asemastaan ​​löytyy hänen tekstistään kardinaali Perronille (First Answer to Cardinal Perron), joka oli kyseenalaistanut Jaakko I:n "katolisen" tittelin käytön. Hänen asemansa eukaristian suhteen on luonnollisesti kypsempi kuin ensimmäisillä uskonpuhdistajilla: Palvonta on sallittua, ja termien "uhri" ja "alttari" käyttöä pidetään pyhien kirjoitusten ja antiikin mukaisena. Kristus on: Mitä tulee (alttarin sakramentin) säilyttämiseen (ehtoollisenvieton jälkeen), "sitä ei tarvitse: intentio on toteutettu ilmankin", koska sairaalla voi aina olla yksityinen ehtoollinen. Andrewes vastustaa pyhien avuksihuutamista, ilmeiset esimerkit patristisessa kirjallisuudessa ovat "retorisia purkauksia, eivät teologisia määritelmiä". Hänen palveluksensa omalle kirkolleen on tiivistetty seuraavasti: *(1) hänellä on terävä käsitys uskon suhteesta ja hän säilyttää selkeän eron sen välillä, mikä on perustavanlaatuista, joka tarvitsee kirkollisia käskyjä, ja toissijaisen välillä, joka tarvitsee vain kirkollista ohjausta ja ehdotusta; *(2) erottuen aikaisemmasta protestoivasta lähtökohdasta, esim. Kolmestakymmenestäyhdeksästä artiklasta, hän korosti anglikaanisen kannan myönteistä ja rakentavaa ilmaisemista.1911 Encyclopædia Britannica/Andrewes, Lancelot ==Lähteet== Luokka:Chichesterin piispat Luokka:Elyn piispat Luokka:Winchesterin piispat Luokka:Englantilaiset teologit Luokka:Vuonna 1555 syntyneet Luokka:Vuonna 1626 kuolleet